Zeta Perseidai
Zeta Perseidai – meteorų srautas, aktyvus dienos metu nuo gegužės 20 d. iki liepos 5 d. Piką šis meteorų srautas pasiekia birželio 13 d., tuo metu jo radiantas yra tik 16 laipsnių nuo Saulės. Zeta Perseidų srautas pasitelkus radijo įrangą atrastas Jodrell Bank observatorijoje 1947 m. Veikiausiai ir Zeta Perseidai, ir Beta Tauridai yra susiję su Tauridų meteorų srautų kompleksu. Arietidų ir Zeta Perseidų maksimumai pasižymi tendencija persidengti.